Lough Derg (Donegal)

For den større innsjøen på elven Shannon se Lough Derg
Lough Derg (irsk Loch Dearg, «den røde sjøen»)«Loch Dearg / Lough Derg», Placenames Database of Ireland er en liten innsjø (lough/loch) i grevskapet Donegal i Irland. Den er lokalisert nær grensen til Nord-Irland og ligger omtrent 7 kilometer nord for grenselandsbyen Pettigo. Det er mest kjent for St Patrick's Purgatory («Sankt Patricks Purgatorium»), et pilegrimsmål på øya Station Island i midten av innsjøen. 

Innsjøen er omtrent 8,9 km2 i størrelse, men er ganske grunt, noe som gjør innsjøen potensielt farlig under dårlig vær.Pettigo Lakes, National Regional Fisheries Board. Arkivert fra originalen den 19. november 2007 Den har bestander av gjedde, abbor og ørret for fiske.

 Årlig pilegrimsferd 
Den tradisjonelle tredagers pilegrimsreisen følger et tusen år gammelt mønster. Den begynner på en hvilken som helst dag mellom 1. juni og 13. august og varer i tre dager, hvor deltakerne kun kan ha ett måltid hver dag (svart te/kaffe, tørr brød, havrekaker, vann). Ved ankomst til øya fjerner deltakerne fottøy og sokker før de begynner å be med hørebare bønner og går rundt på øya. En 24-timers nattevakt finner så sted den første natten. Den første natten må gjennomføre en vigilie (nattgudstjeneste), holde seg våke hele natten og be kontinuerlig. Vanligvis drar pilegrimer om morgenen den tredje dagen etter å ha sovet den andre natten. De fullfører pilegrimsfasten ved midnatt på avreisedagen.«Threee Day Pilegrimage» (PDF), Loughderg.org. Arkivert fra originalen (PDF) den 14. juni 2015. Pilegrimsreisen passer for personer over 15 år. Pilegrimer må være i stand til å gå og knele uten hjelp og være fysisk i stand til å gjennomføre fasten.«What you need to know as you Plan your Pilgrimage» , Loughderg.org. 23. januar 2017.

 Folkeminne 
Ifølge et folkeminne kastet en mann ved navn Conan en gang en orm i innsjøen. Ormen vokste deretter til et stort monster kalt Caoránach som slukte det lokale storfeet. Når et flertall av storfeene i Ulster døde, ga lokalbefolkningen skylden på Conan som deretter rasende angrep dyret og drepte det. Blodet farget steinene røde, og det er her navnet Lough Derg kommer fra.Richardson, John (1727): The great folly, superstition, and idolatry, of pilgrimages in Ireland; especially of that to St. Patrick's purgatory. Utgave ved Gale ECCOs, 2018. ISBN 978-1385268414; s. 2–3.

En annen legende hevder at det var den hellige Patrick som fjernet alle ormer og slanger fra Irland. Sankt Patrick skal ha jaget slangene ut i havet etter at de begynte å angripe ham under en 40-dagers faste han foretok på toppen av en bakke. Det er riktig at Irland, uvanlig i Europa, ikke har slanger. Men det var ikke sankt Patrick som var årsaken, vitenskapen kan slå fast at det var siste istid som gjorde at den irske øya ble for kald for at krypdyr kunne overleve for 10 000 år siden. Etter istiden var det omkringliggende havet som hindret slanger i å kolonisere Irland på nytt.Owen, James (16. august 2018): «Snakeless in Ireland: Blame Ice Age, Not St. Patrick», National Geographic Horowitz, Kate (17. mars 2019): «Why Are There No Snakes in Ireland?», Mental Floss

 Øyer 
Sammen med Station Island er det rundt 30 store og små øyer og holmer i Lough Derg, blant disse:

Allingham's Island
Ash Island
Boat Island
Bull's Island
Derg Beg Island
Derg More Island
Friar's Island
Goose Lodge
Gravelands Islands
Illan Philipboy
Inishgoosk
Kelly's Isles
Long Island
Saints Island (hvor det er en kirkegård og de begravde ruinene av et kloster)
Trough Island

 Referanser 

 Eksterne lenker 

 «Lough Derg, the Sanctuary of St Patrick», Loughderg.org

Derg Donegal
Kategori:Donegal
Kategori:Katolske valfartsmål